Psalam (Šarić) 24.
Psalam Davidov.

1Gospodnja je zemlja i što je ispunja, svijet i stanovnici njegovi. 

2Jer je on osnova nad morima, tvrdo je namjesti nad vodama. 

3Tko se smije popeti na goru Gospodnju, tko stajati na svetom mjestu njegovu? 

4U koga su nedužne ruke i čisto srce, tko se ne oslanja u duši svojoj na zlo i ne kune se lažno, 

5Taj će primiti blagoslov od Gospoda i pravednu plaću od Boga, pomoćnika svojega. 

6Tako je rodu, koji ga traži, narodu Jakovljevu, koji čezne za licem tvojim. 

7Uzdignite, vrata, glave svoje! Protegnite se, vrata prastara, može unići Kralj pun slave! 

8Tko je taj kralj pun slave? Gospod, Jaki, Junak! Gospod, Div u boju! 

9Uzdignite, vrata, glave svoje! Protegnite se, vrata prastara, da može unići Kralj pun slave! 

10 Tko je taj kralj pun slave? Gospod nad vojskama, on je Kralj pun slave! 

Psalmi (Šarić)